Datasets:

premio-ai

/

TheArabicPile_Miscellaneous

like 0

Follow

Premio.AI 3

السؤال: انت حافظ اد ايه من القرآن يا عمر ربنا يبارلك يارب الجواب: ربنا يكرمك حفظت أكتر من 10 أجزاء بشوية بس جانب الحفظ عندى محتاج يتظبط عشان أهملته من فترة الحقيقة مش حاسس بالذنب أوى فى الموضوع ده لأنى كنت مركز الفترة اللى فاتت من حياتى على القراءة و ماكنتش بحفظ باعتبار إن القراءة و التدبر أولى و فى نيتى أحفظ تانى إن شاء الله بعد فترة و ربنا ييسر الخير دعواتك

السؤال: لو انت ماشي ولقيت مسيرة حصل الاشتباكات واتقبض عليك احاسس هيكون عامل ازاي ؟ الجواب: مش عارف

السؤال: حفظ القرءان غاية أم و سيلة ، و لماذا ؟ الجواب: هو أنا بعتقد إن ده سؤال ما المسئول عنه بأعلم من السائل بس عموما أنا بعتبر حفظ القرءان وسيلة لاحظت فى الآيات توجيه مباشر جدا و قوى و واضح لتدبر القرءان فى حين مالقيتش ده بالنسبة للحفظ فهو الأَوْلى من الحفظ إذن لكن لما فكرت شوية لقيت إن الواحد عشان يحسن التدبر بيحتاج أحيانا إنه يربط آيات ببعضها ذكرت فى أماكن متفرقة و بالتالى يحتاج الحفظ و من ناحية تانية احنا بنواجه أحداث فى حياتنا كتير فيبقى اللى حافظ الآيات و مستوعبها و داخلة قلبه فعلا هتبقى الآيات دى بتثبته و من ناحية تالتة اللى بيدرس دراسة شرعية لازم يكون عنده الحفظ ده و إلا هيبقى كل ما ييجى يبحث مسألة يقرأ القرءان مرة تانية حتى لو مسألة بسيطة أو واضحة لكن لو فكرنا فى إن الحفظ هو غاية فى حد ذاته ساعتها ممكن نتوقف عنده فلا يزيد المرء عن كونه كارت ميمورى متسجل عليه القرءان

السؤال: انت مش معقد ولا حاجة انت مشروع مفكر ان لم تكن بالفعل ربنا يوفقك الجواب: الله يكرمك و يرفع قدرك أرجو ذلك و الله المستعان

السؤال: ما علاقة أسلوب بناء النماذج ب الرياضيات ؟ الجواب: الرياضيات علمتنى فكرة تحديد الأبعاد فلما الواحد بيشتغل على بعدين اتنين غير لما بيشتغل على الـ 3 أبعاد و احنا عشان ندرك نقطة معينة مثلا على شبكة الإحداثيات س و ص بنحتاج إننا نحدد موقعها من كل بعد نفس الشىء فى تحديد أبعاد أو العوامل الداخلة فى تكوين المشكلة أو الفكرة الجزء التانى هو المهارة التحليلية و هى مهارة الواحد بيكتسبها من حل أسئلة الرياضيات على تنوعها الجزء التالت هو إدراك العلاقات بين المتغيرات و العلاقات بين العلاقات دى و ده ممكن الواحد يتعلمه من المعادلات و الدوال و الاشتقاق و التكامل و غيره بيفيد فى بناء النماذج بإن الواحد بيعرف يحدد العلاقات بين العوامل اللى سبق تحديدها الجزء الرابع هو التفكير التسلسلى ايه اللى ينبنى عليه ايه ؟ و ده مفيد فى فهم الأجزاء المتعلقة بالأسباب و النتائج بحيث بتعمل برضه روابط أو علاقات داخل النموذج فهى تقدرى تقولى بتعلم مهارات تفكير متعددة لما بتستخدميها فى بناء النماذج بيكون أكثر دقة و فاعلية مع ملاحظة إن الأجزاء اللى ذكرتها مش مراحل متتالية

السؤال: طيب جربت من الرياضات ايه ؟ الجواب: مش بحب أتكلم ف موضوع الرياضة ده تقيل على قلبى

السؤال: ليه مجربتش تلعب رياضه ؟؟ الجواب: من ناحية جربت فأنا جربت و الحمد لله زمان بس مش بحبها أوى يعنى حاجة عادية بالنسبة لى و مش مهمة أوى عندى لولا إن الحفاظ على الجسد واجب عندى حاجات أهم فى نظرى كل واحد مننا بيحب حاجات معينة

السؤال: تمـــام ربنا يكرمك طب وبالنسبه لنشاط نادى التنمية البشرية بيكون مواسم ولا ايه ؟ وهل هيتم تفعيله فى موسم قريب لو حد حابب يلحتق بيه ؟ الجواب: اها هو حتى الآن عبارة عن مواسم فالموسم الجاى ف اجازة الصيف الجاية إن شاء الله ده جروب النشاط لما بيكون فيه حاجة جديدة بنعلنها عليه فيه احتمال نعمل حاجة خلال الدراسة لكن ده مش مؤكد حتى الآن لسة و ربنا ييسر الخير

السؤال: دخلت كلية ايه ؟ الجواب: حاسبات و معلومات

السؤال: ايه الانشطة الموجوده فى مكتبه مصر حاليا ؟ وبتستفيد منها ايه ؟ انا مرحتهاش الا مره واحده ومشفتش فيها اى جانب استفيد منه الجواب: الحقيقة بقالى فترة طويلة منفصل عن كل أنشطة المكتبة تقريبا ما عدا نادى التنمية البشرية اللى شغالين فيه و ده الموسم بتاعه انتهى فى رمضان و الحمد لله لكن اللى يقد يفيدك فى ده مدام جيهان مديرة العلاقات العامة فى الدور الرابع أو مدام دينا أو أستاذة رانيا فى قسم الأطفال و على حد علمى بيتعمل فى المكتبة دورات تدريبية بفلوس و ندوات مجانية و بتبقى بعض الندوات مميزة فعلا الفكرة إنك تسأل ى بس احم و الكتب مفيدة برضه بس الكتب اللى فى الدور التانى مش اللى فى قاعة الأطفال و دمتم سالمين ده جروب المكتبة لو عندك أى استفسار هيفيدوكى أكتر منى إن شاء الله

السؤال: يادي المصيبه ههههههههههههههههه والله بغلط اصلي بكلم اكتر من واحدة اسفة والله معلش لا انا بجد هدعيلك اوي والله انت تستاهل اتشرفت بمعرفتك وان يكون ليا اخ زي حضرتك الجواب: أهلا بيك و الشرف لى و لا يهمك أنا قلت إنى بهزر مش بتكلم جدا

السؤال: ربنا يكرمك ليا وليك ان شاء الله مش عايزة حاجة الجواب: بغض النظر عن التاء المربوطة الزيادة دى ههههههههههه بهزر و لا داع للاعتذار عاوز الدعاء

السؤال: ربنا يخليك يارب شكرا يلا معلش عطلتك ركز بقي في القراءة وانا اروح اذاكر فيزيا الجواب: بالتوفيــــــــــــــــــــــــــــــــــــق

السؤال: يارب ويارب انت كمان انت انسان محترم اوي ما شاء الله عليك الجواب: الله يكرمك و يرفع قدرك

السؤال: هههههههههههههههههه طيب الحمد لله طمنتني انا مليش ذنب بس والله شجعتني علي المذاكرة ودي حاجة انا مش لاقيها لا من اهلي ولا من مدرسبن ولا اي حد الجواب: ربنا يوفقك و ييسر لك الخير استعينى بالله دايما

السؤال: ههههههههههههههه يعني في بض الاحيان امال انت بتنام امته اصلي حاسةة اني سهرتك معايا الجواب: عندى اجازة لغاية يوم الخميس كده إن شاء الله و ماعنديش معاد محدد للنوم و عموما أنا بقرأ دلوقتى فانتى براءة يعنى مالكيش ذنب لما آجى أنام هقفل الجهاز و أنام ببساطة

السؤال: هههههههههههههههههه مميزات ربنا يكرمك يارب اومال انا مجننة الناس اللي عايشة معايا ليه الجواب: جايز تكونى حاطاها فى غير مكانها

السؤال: ههههههههههههههههههههههههههههههههههههههههه غريباوي وبالذات انا علي فكرة انا من النوع اللي عنيدة جدا ومجنونة ودماغي ناشفة اووووووووووي ومش اي حد يقدر يقنعني يكلامه واهلي بيصوتي مني بسبب الموضوع دا الجواب: دى كلها مميزات لو اتحطت فى مكانها الصحيح ايموشن حكمة و كده يعنى

السؤال: ما شاء الله كل ده وسنك لسه صغير كده طب قولنا بقا ايه العوامل للى سعدتك على انك تتوجه للطريق ده بدرى كده من صغر سنك ؟ الجواب: العامل الأساس هو توفيق ربنا و فضله ذلك فضل الله يؤتيه من يشاء و بعتقد إن فيه ناس عملوا أكتر منى بكتير فى سن صغير برضه و هى تشبه القصة و أنا صغير اتعلمت إن الرسول صلى الله عليه و سلم كان بيتعبد فى غار حراء من قبل الرسالة فأنا بقيت أحب أبص للسما و أفكر و الغريبة إن الحاجة البسيطة دى طورت حاجات كتيرة أوى فى طريقة تفكيرى بعدها برنامج على خطى الحبيب للدكتور عمرو خالد أثر فىّ و أنا صغير فكنت نفسى جدا أعمل حاجة بس مالقيتش أى فرصة قدامى فلما لقيتها مسكت فيها بأسنانى و هى كانت فرصة التطوع فى مشروع خطوة لمستقبلنا و معظم اللى بعد كده كان بسبب المشروع ده بطريقة أو بأخرى بما فى ذلك الحاجات اللى ماذكرتهاش و لكن للأمانة هى ماكانتش ضربات حظ برضه

السؤال: هههههههههههههه اذا كان كدا نقرا بقي طيب بالنسبة للجروب ينفع انضم لو مفيهاش ازعاج يعني الجواب: ههههههه ده على أساس إنك بتخبطى قبل ماتدخلى و لا على أساس إنى باعت الرابط تحفظى الكلمات اللى فيه مش قلت لك انتوا جيل عجيب

السؤال: ملحوظة معلش انت مصغر الخط كدا ليه دا انا مش شايفة ولا حرف الجواب: هههههههه المقالة الأخيرة كبيرة لو الخط كبر حجمها هيكبر و الناس هتتخض لو حبيتى ممكن تضغطى كنترول و تحركى البكرة بتاعة الماوس فالصحفة تكبر و ممكن ببساطة تظللى الكلام و تاخديه كوبى على ملف وورد و تكبرى الخط براحتك و تغيرى اللون كمان لو تحبى

السؤال: عرف نفسك بكل بيانتك وموجز عن حياتك فيما لا يزيد عن ستة أسطر معاك المايك الجواب: عمر سلطان 18سنة أولى حاسبات و معلومات الهوايات القراءة و الكتابة مقالات قصة قصيرة و التطوع بحب جدا التعامل مع الناس و الاختلاط بيهم بدأت حياة التطوع سنة 2008 و كنت فى أولى إعدادى تطوعت فى مشروع اسمه خطوة لمستقبلنا وقتها و فى 2009 بقيت ميسر مهارات حياتية للنشء فى مشروع مشوارى و فضلت فيه 4 مراحل متتالية و كنت ميسر فى برنامج تثقيف الأقران لمواجهة الايدز أو فيروس نقص المناعة البشرى أسست نشاط نادى التنمية البشرية فى مكتبة المنصورة سنة 2010 و كنت واحد من مؤسسى فريق ممكن اللى اشتغل فى النشاط ده بعد كده و حاليا تم انتخابى قائد للفريق حلو كده

السؤال: معاك حق طيب ليه مفكرتش تعمل بيدج علي الفيس بوك وتنشر كلامك دا هتلاقي اقبال كبير وناس كتير هتستفيد وممكن تبقي صفحة تستقبل فيها شكاوي الناس وتحاول تساعدهم لانك خبرة ما شاء الله كهوايه يعني الجواب: من الناحية دى بركز أكتر ع الكتابة فى المدونة بتاعتى و عملنا جروب من سنتين تقريبا اسمه ثانوية بإيجابية متعلق بما يشبه اللى بتقولى عليه كده بس خاص بالدراسة الثانوية و الطلبة فيها

السؤال: انت تنفع تبقي دكتور نفسي هتبقي شاطر اوي والله الجواب: تصدقى فكرت ف الحكاية دى بس فضلت أركز فى مجال التدريب بيكون فيه مساحة تأثير كبيرة برضه و الحمد لله

السؤال: ههههههههههههه عقدتنيي اكتر من منهج الفيزيا بتاعنا الجواب: ههههههههههه

السؤال: ههههههههههههههه تصدق بالله دا انت عقدتني انا شخصيا بس انت كدا هايل استمر وملكش دعوة بكلام الناس الجواب: هههههه عقدتك ؟ كده أبقى أنا نجحت أماعن نصيحتك فـ حااااااااااااااااااضر

السؤال: ما شاء الله عليك هي فعلا الناس شايفنك معقد الجواب: الله يكرمك بس ده سؤال و لا ملاحظة ههههههه بهزر مش كل الناس يعنى الحمد لله ربنا رزقنى بناس معقدين زيي و أحيانا بيقولوها من باب الهزار و من ناحية تانية التعقيد أصلا مش عيب هى الفكرة كلها امتى الواحد يبقى معقد لأن الحاجة اللى بيتعامل معاها معقدة و ماتنفعهاش السطحية و امتى يبقى بسيط و مايعقدهاش ع الفاضى و أنا أعترف إنى بميل أحيانا للتعقيد زيادة عن اللزوم فاللى قال عنى معقد ماظلمنيش أوى يعنى فى الحقيقة أنا مبسوط كده

السؤال: ربنا يزيدك يارب ماشاء الله عليك بس جي حاجة حلوة وانت استفدت اكتر من القراءة مثلا ولا تجارب وكدا الجواب: التلاتة و الحمد لله

السؤال: هههههههههههههههههههههههههه عقدتني الصراحة الجواب: هههههههههه أنا أصلى موهوب فى الرغى و الكلام و الحمد لله

السؤال: هههههههههههه هي ارجو دي اتمني كدا ولا ظروفها ايه الجواب: ههههههه لغويا مش بالظبط الرجاء بيكون أكثر جدية و يصاحبه سعى و عمل الأمنية بتكون حاجة الواحد نفسه فيها لكنه لا يسعى إليها حتى فى القرءان ليس بأمانيكم ولا أماني أهل الكتاب من يعمل سوءا يجز به ولا يجد له من دون الله وليا ولا نصيرا الآية جبتها من على جوجل و مش حافظها عشان لو فكرتى تسألى

السؤال: يارب لا كلامك حلو اوي ما شاء الله عليك واعتقد كدا انك درة من الدرر دول الجواب: أرجو

السؤال: طيب وماله قول اعتبرتني سألت الجواب: القاعدة بتقول إن الناس الدرر دول بتبقى معرفتهم رزق من ربنا سبحانه و تعالى هم مش ملايكة طبعا لكنهم ناس أخلاقهم عالية بحيث يبقى الواحد مرتاح و مبسوط إنه يعرفهم ازاى بقى نلاقيهم ؟ أحسن حاجة تعمليها عشان تلاقى درة من دول هى إنك تكونى انتى نفسك درة منهم و تثبتى على أخلاقك دى حتى لو لقيتى نفسك الوحيدة اللى ثابتة عليها وسط اللى حواليكى ساعتها الناس المتشابهة فى الأخلاق بتتجاذب لبعضها فممكن تبقى فى لجنة امتحان أو فى درس أو ع الفيس أو فى خروجة مع صاحباتك تلاقى واحدة منهم الفكرة ساعتها بقى هل انتى هتركزى فعلا إنك تتصاحبى عليها و تبنى معاها علاقة قوية و لا لأ هنا بيكون الموضوع متوقف عليكى انتى و هو ف الآخر رزق من ربنا ممكن تدعى ربنا يرزقك بمعرفة الدرر دول و إنه يجعلك واحدة منهم دايما و هو ده الأهم ملاحظة الدرر دول بيبقوا ليهم إشعاع كده دى العلامة بتاعتهم تلاقيهم مش بيتكلموا وحش عن حد فى غيابه أو مش بيغشوا فى الامتحان و هكذا ماشيين بأخلاقهم مهما كانت أخلاق الناس معلش ع الرغى ده كله بقى

السؤال: هو دا عربي هههههههههههههه يعني من الاخر مش هلاقيهم الجواب: ههههههه لا طبعا ممكن أنا كنت مستنيكى تسألينى ايه القاعدة دى ؟

السؤال: والله الواحد نفسه في درة من دول عشان اتقفل من تحوير الناس خلاص الجواب: ليها قاعدة ذهبية ألمعية كده عشان تعرفى تلاقيها

السؤال: معاك حق صح بس درر دي صعبة اوي دا الناس بقت بتستني لبعض علي اي موقف عشان تخسر بعض وكل واحد بيجي علي التاني ومش بيهمه اللي قدامه دا حتي الصحاي بقوا يتكلموا علي بعض وحش من غير سبب والناس بقت بتخسر بعض بسبب السياسة الجواب: ماهو لو ماكانش اللى بتقوليه ده يا آية منتشر جدا ماكانوش هيبقوا فعلا درر الدرر قيمتها فى ندرتها

السؤال: ايه رأيك في الناس الصراحة انا عن نفسي اتخنقت منهم ؟ الجواب: منهم الصالحون و منهم دون ذلك مش كلهم زى البعض منهم درر و منهم ناس ما أحبش أتعامل معاهم و النسبة الأكبر ناس فيهم من الحلو شوية و من الوحش شوية و ده شىء طبيعى بس أنا أصلى اتعودت ما اركزش فى رأيى ف الناس كتير لأنى مش بعطى لنفسى الحق فى الحكم على الناس و دى طبيعة خاصة فى شخصيتى ماقدرش أقول إن ده هو الصح دايما

السؤال: طيب استفدت ايه من الحياة اللي احنا عايشنا دي الجواب: حلو السؤال ده و لو انه مفتوح و ممكن أفهمه بأكتر من طريقة لكن لو تقصدى بشكل عام فأنا اتعلمت حاجات كتير من أهمهم دايما خلى ربنا رقم واحد فى حياتك و قبل كده شىء اتعلم باستمرار اتعلم من الناس بس فى الآخر عيش الحياة بطريقتك انت مش تقليد لحد و خلاص حب الناس و ساعدهم و انت هتبقى سعيد خليك واثق فى ربنا إنه ادالك القدرة تكون إنسان عظيم ليه ماتكونش

السؤال: هههههههههههههههههههههههه مواهبك فظيعة انت معندكش اخوات اصغر منك تتطلع عليهم شوية الجواب: عندى و الحمد لله بقوم بالواجب من وقت للتانى بس هم اتعلموا منى الصنعة

السؤال: في ايه اجبلك مترجم يترجملك العربي بتاعي بقولك شكلك حد فاهم عندك خبرة يعني الجواب: اها الله يكرمك ده بس من ذوقك

السؤال: هههههههههههههههههههههه يارب شكلك فاهم اوي ماشاء الله الجواب: اهو التعليق ده بالذات مش فاهمه

السؤال: ههههههههههههههههه كفايا التنمية الدراسية اللي احنا فيها دي الجواب: ههههههههههه ربنا يعينكم

السؤال: استمارات ايه الجواب: هههههههههه اسألى أى حد حضر تدريب نادى التنمية البشرية و هم يقولولك

السؤال: بجد ما يسرنا طيب في رقاق او نسكويك الجواب: فيه استمارات

السؤال: منور يا حاج انا أية انت اللي المذاكرة شكلها لسه مأثرة عليك الجواب: مذاكرة ايه بس و بتاع ايه ؟ أنا اتسألت حشرومية سؤال تانيين من ناس تانية أعرف منين بقى المهم يعنى زرونا تجدوا ما يسركم

السؤال: ما المشروب الذي تفضَله عندما تكون عطشان ؟ الجواب: الماء و عصير القصب أبو جنيه و نص

السؤال: لا والله كلامك حلو بس معلش النت عندنا هو اللي بيفصل الجواب: لا ولا يهمك بس هو مين اللى بيتكلم بالظبط

السؤال: طيييييييييييييييييب ما انت مش دحيح ولا حاجه اهو الجواب: هههههههههه و هو مين قال إنى دحيح أصلا و لا عمرى قلتها عن نفسى و مش شايفها بالنسبة لى منقصة و لا حاجة منقصة يعنى حاجة تعيب

السؤال: احم احم عذراً بقالى سنتين مبطلة الجواب: عادى عادى المهم إنك بخير

السؤال: دخلت ايه يا عم ؟؟؟ الجواب: حاسبات و معلومات يا أستاذنا

السؤال: ههههههههههههههه حلو ياعمر بيت الأدب ده فكرتنى بـ الذى مضى الجواب: ده بين من النصوص الرثاء لابن الرومى

السؤال: انا مركزة انا بسأل ع الأدب طب بذمتك حليت صح ف الامتحان الجواب: ههههههههههههه تقريبا لأ هى أصلها العلاقة بينى و بينه كانت حب من طرف واحد

السؤال: انت بتحب الأدب اللي كنا بناخده ده الجواب: ده ماكانش م الادب ركزى يا دكتورة اللى يخليكى ده كان من النصوص ف تانية ثانوى بس بالنسبة للأدب بحبه أوى كثقافة لدرجة إنى احتفظت بيه عشان أقرؤه بنفس كده بعد الثانوية بس بكره الطريقة اللى بنمتحن بيها فيه جدا بطبيعتى بحب الأدب أصلا و منهج سنة تالتة كانت ميزته إنه معاصر فقريب من الواقع بتاعنا و كده

السؤال: تحب تقول ايه للثانوية العامة الجواب: طواه الردى عنى فأضحى مزاره بعيدا على قرب قريبا على بعد هههههههه ده اللى خطر ببالى لما جيت أجاوب بقى

السؤال: إيه رأيك ف المناهج بتاعة الوزارة الجواب: مناهج عظيمة و من موقعى هذا بحيى الرئيس الثورى محمد حسنى مبارك

السؤال: عامل ايه والناس اللى عندك عاملين ايه ؟ الجواب: عن نفسى الحمد لله زى الفل بالنسبة للناس اللى عندى فمش عارف

السؤال: لا قصدى انها طويلة بس بهزر يعنى ربنا يجزيك على قد تعبك فى كتابة الكلمات الجواب: يعنى هى الدعوات خلصت مالقيتش الا دى ياعم أنا مش بتعب فى الكتابة أصلا بكتب بسرعة و بسهولة أشد ف شعرى يا ناس هههههههههههههه بهزر معاك

السؤال: كل دا واضح ان ماشى فى نفس خط السير بتاعك جزاك الله خيرا الجواب: جزاك الله مثله و زادك من فضله ما يشاء مش فاهم معنى كل ده إلا إذا كان قصدك الإجابة بتاعة اليأس طويلة لو قصدك حاجة تانية فهمنى

السؤال: جالك قبل كدا حالة يأس شديدة وعرفت تخرج منها ؟؟ ولو خرجت منها عرفت تخرج ازاى ؟؟ الجواب: اه حصل يافندم و سامحنى سامحينى إنى هتكلم كلام مشاعر فى اللى جاى أكتر منه كلام عقل خصوصا إن اليأس عمل قلبى مش عقلى و أنا مش فاكر مواقف بعينها عشان مش بحب أحتفظ بيها فى الذاكرة لكنى فاكر إنى فى أوقات معينة وصلت لحالة إنى أشوف الدنيا قدامى ظلام دامس و كأن كل الأبواب مقفولة أو كأنى فى الصحرا بالليل و لا معايا أى حاجة و لا أعرف طريق أمشى فيه و لا معايا حد يساعدنى ده كان بيبقى إحساسى ساعتها لكن الحمد لله خرجت من كل المواقف دى و كنت كل ما أخرج من موقف منهم أطلع أقوى من الأول بفضل من ربنا و دايما كانت بداية الحل إنى أفتكر ربنا سبحانه و تعالى مش بالطريقة السطحية أو مجرد كلمة ربنا موجود و لكن بالإحساس العميق جدا إن فعلا ربنا هو واجد الوجود و إنه هو الوحيد المهيمن كل شىء إنه هو مسبب الأسباب اللى وصلتنى للى أنا فيه إنه هو اللى بيملك شعورى مقلب القلوب و هو اللى يملك الواقع اللى حوالىّ الإحساس ده لو فيه نسبة شك بسيطة جدا جدا ماكانتش الحالة بتتحل و بالتالى كنت أحيانا بحتاج أوصل الأول لقمة اليأس لما يوصل الألم لدرجة لا تطاق فيصبح ماعندى اختيار إلا التوجه بكل ما فىّ لربنا و أطلق كل الأفكار و الرغبات الخاصة بتاعتى يعبر عن الحكاية دى اللفظ القرءانى و ظنوا أن لا ملجأ من الله إلا إليه نلخص كل ده فى كلتين اتنين بالظبط التجرد لله عز و جل بعد الحالة دى بيرِقّ القلب كتير و ينكسر الحاجز اللى كان حابس الواحد و لما يرق القلب و فى نفس الوقت يتقوّى بالاستعانة بالله عز و جل بتبدأ ساعتها كل الأمور تتصلح بعضها بيتصلح من تلقاء نفسه بفضل الله أمّن يجيب المضطر إذا دعاه و يكشف السوء و يجعلكم خلفاء الأرض و بعضها بكتشف إنى كنت غلطان فيه و أبدأ أصلحه و لما يبقى القلب رقيق و قوى فى نفس الوقت بصلته بالله ساعتها بيقدر يتقبل الحاجات اللى مالوش يد فى تغييرها و بيثور على الأمور اللى المفروض فعلا يغيرها و يحتمل جراحه و ينصلح حاله أرجو إنى أكون وُفقت للتعبير عن اللى ف بالى و أعتذر عن الإطالة

السؤال: يعني بتعملوا محاضرات ف الصيف ؟؟ عن التنميه البشريه ؟ الجواب: اها بس هى مش بالظبط محاضرات المحاضرة بيكون فيها شخص بيلقى الكلام و الباقى مستمعين احنا بنعمل جلسات تدريبية تعتمد على المشاركة و المناقشة فى النهاية ممكن تلاقى المعلومة أو الفكرة طالعة من المشاركين نفسهم عن طريق الأنشطة التدريبية و مناقشاتها طبعا بنستخدم فى الموضوع ده 5 أو 6 وسائل تدريبية غير الإلقاء

السؤال: ما هو فريق ممكن ؟؟؟ الجواب: بسم الله الرحمن الرحيم فريق ممكن ده عبارة عن فريق بنؤسسه أنا و 9 أعضاء تانيين معظمهم فى نفس المرحلة السنية هدفنا فيه هو تنمية الإنسان و نشاطنا الأساسى حتى الآن هو نشاط نادى التنمية البشرية فى مكتبة المنصورة فكرة النشاط هى تنمية المهارات الحياتية للنشء المهارات الحياتية هى المهارات اللى الواحد لما يمارسها حياته تتحسن زى مهارة الاتصال و التواصل أو التفكير الابتكارى أو اكتشاف الذات و كيفية التعامل مع النفس أو التخطيط للمستقبل أو غيره بنحدد فى صيف كل سنة فكرة رئيسية نشتغل عليها و تكون هى الأساس اللى يقوم عليه التدريب السنة دى كانت الفكرة الرئيسية هى الذات إدراك الذات تقدير الذات توازن الأدوار فى الحياة قيادة الذات روابط

السؤال: ههههههههههههههه ما انا عارفة انهم مش بيعضوا بس مش بعرف اتعود علي الناس بسرعة محتاجة وقت الجواب: خدى وقتك عادى جدا المهم انتى رتبى نفسك كويس من دلوقتى إنك توصلى للى عاوزة توصليله و ماتسمحيش لنفسك تديكى توتر زيادة و لا إهمال زيادة و لو احتاجتى مساعدة من حد اطلبيها و غالبا مش هتلاقى حد يتأخر عنك بغض النظر عن زمايلك فى تالتة لأن أحيانا بيمشى قانون نفسى نفسى و استعينى بالله بصى أنا لسة طالع من الثانوية و مستعد أقعد أعكى ف نصايح للصبح انتى اللى جبتيه لنفسك

السؤال: أسلوب بناء النماذج ؟؟ الجواب: كنت بكتبها و أنا متوقع إنك هتسألى السؤال ده هى فكرة ذكرها الدكتور عبد الكريم بكار فى كتابه تكوين المفكر كان بيقول إن من عمليات أو من أهداف التفكير عملية بناء النماذج زى مثلا النماذج اللى كان بيستخدمها الدكتور طارق السويدان فى برنامج أسرار القيادة النبوية كان بيبين إن علم القيادة فيه جوانب رئيسية كل جانب فيه عوامل معينة و العوامل دى تتفاعل مع بعضها بالطريقة الفلانية أو زى مثلا لما نيجى نشوف مشكلة التعليم فى مصر فنقول إنها مشكلة من 4 جوانب التربية فى المنزل و المدرس فى المدرسة و المنهج التعليمى نفسه و وسائل تقديم المنهج ده و نبدأ بعد كده ندرس كل جانب منهم و ازاى بيؤثر فى الجوانب الأخرى و ازاى بيؤثر فى الفكرة الرئيسية مشكلة التعليم و ازاى نعالج كل جزء بحيث فى النهاية نكون عالجنا المشكلة و لو فكرنا نلاقى إن الأسلوب ده بيكون مفيد جدا فى الأمور المعقدة و المتداخلة ملاحظة ده بناء النماذج سلطانى كده يعنى فكرتى الخاصة عن بناء النماذج و دمتم فاهمين

السؤال: ربنا يخليك ربنا يوفقك انت كمان ان شاء اله لا هو انا اصلا مش معايا رصيد عشان افتح الفيس من الموبايل ومش بفتحه وانا بذاكر بس بزهق دا غير انا كل دروسي تقريبا لوحدي مش معايا حد من اصحابي الجواب: اتصاحبى على اللى معاكى فى الدروس و اتكلمى معاهم أنا جربت الحكاية دى و لقيتهم مش بيعضوا يعنى و لا حاجة أما عن الزهق فالحل فى رأيى إنك تستمتعى بالمذاكرة حتى لو هترسمى ورد فى المذكرة أو تجيبى كشكول سلك مثلا عشان بيفتح نفسك و هكذا

السؤال: عرف الصدقة المعنوية وعدد لى أمثلة لها الجواب: الصدقة هى أن يعطى الإنسان مما وهبه الله دون أن يكون مضطرا لذلك ده معناها فى نظرى فالصدقة المعنوية تبقى أن يعطى الإنسان غيره من الناس بعض ما أعطاه الله إياه و لكن من الأشياء غير الملموسة و قد عبر النبى صلى الله عليه و سلم عن هذا المعنى فى قوله تبسمك فى وجه أخيك صدقة و من أمثلتها التى أعرفها البسمة إدخال السرور على الناس الاستماع إلى الناس من باب المساهمة فى تفريغ الهموم تعليم الآخرين فكرة أو مبدأ إيجابيا

السؤال: ههههههههههههه طيب ربنا يطمنك والله اديني بحاول بس عشان حاليا مبداتش غير 3 دروس وكدا بس مشكلتي بقي بزهق بسرعة يعني قاعدة احفظ العربي دا من اول م جيت من الدرس الساعة 6 ولسه مخلصه دلوقتي الجواب: خلى بالك من نقطة التركيز و ماتضحكيش على نفسك و تفتحى الفيس جانبك أو من الموبايل و الكلام ده النشاط يرتفع تدريجيا ده شىء كويس المهم إنك تستمتعى على قد ماتقدرى بمذاكرتك دى نفسها و تستمتعى بالدروس و وجودك مع صاحباتك ده برضه شىء كويس جدا دى خبرة سنتين المهم تركزى كويس و انتى بتعملى أى حاجة و ربنا يوفقك

السؤال: طول فترة دراستك إيه أكتر مادة أفادتك ؟ الجواب: هم فى الحقيقة أكتر مجموعة مواد بس لو هختار يبقى منافسة بين الرياضيات و المنطق بعدها أختار الرياضيات لأن دراستى للمنطق كانت صغيرة جدا جدا قدام الرياضيات أفادتنى الرياضيات فى إنها علمتنى ازاى أفكر و أحلل و أوصل للاستنتاجات و وسعت خيالى و جايز كانت سبب فى إنى أفكر بأسلوب بناء النماذج و المنطق أفادنى فى سنة واحدة من دراسته بحاجات كتير جدا منها فهم طبيعة العلوم و الأساس اللى تقوم عليه و منها الاستدلالات المنطقية و بعض أخطاء التفكير و منها ازاى أحكم على العلوم الجديدة إذا كانت حقيقية أم زائفة و منها ازاى أفرق بين الأدلة السليمة و الفاسدة و بين الأدلة الكافية و غير الكافية و غيره الحقيقة اتعلمت منهم حاجات كتير جدا جدا و الحمد لله و ييجى وراهم اللغة و النحو و كذلك الفيزيا

السؤال: احم خلاص ايه الاحراج دا بقي مع اني لسه قافلة مذكرة العربي معلش فصلت بقي ولا تزعل ربنا يخليك الجواب: لالالا أزعل ايه مانا لسة طالع من ثانوية عامة أنا كمان بعد امتحان الجبر ماكنتش عارف أجمع و أطرح مع إنى عاشق للرياضيات ده تأثير طبيعى اطمنى المهم نصيحة أخوية كده خلى بالك من مذاكرتك

السؤال: هههههههههههههههههه ربنا يخليكي شوفت اي خدمة بقي الجواب: تسلمى فيه ياء هنا زيادة ع فكرة

السؤال: حلو ربنا معاك الجواب: الله يكرمك تشكر يا ريّس

السؤال: ههههههههههههههههه ماشي انت داخل كليه ايه ان شاء الله الجواب: حاسبات و معلومات إن شاء الله

السؤال: هههههههههههههههه ليه بس ؟؟ الجواب: جيل غريب ليه مش عارف أهو احساس كده و خلاص

السؤال: لو بصيت في المراية وما شفتش نفسك هيكون ايه احساسك ؟ الجواب: شايف اللى جوا نفسى من غير مراية صورتى جوايا مالهاش ملامح تتشاف بالعين و شوية حاجات فلسفة كده

السؤال: احم قصدي ان احنا مش وش مذاكرة فانت بتقولي ذاكري فانت كدا بتغلط فيا الجواب: انتوا جيل عجيب أصلا عموما ربنا يوفقكم و ييسر لكم الخير

السؤال: كتاب كان سبباً فى تغيير أسلوب حياتك ممكن مجموعة كتب الجواب: مممممم بتسألى أسئلة عصف ذهنى يا هبة من أكتر الكتب اللى غيرت فى أسلوب حياتى العادة الثامنة و إدارة الأولويات لستيفن كوفى و كيف تكسب الأصدقاء و تؤثر فى الناس لديل كارنيجى و قرات زمان القبعات الست للتفكير لـ إدوارد دى بونو و من ناحية تانية كتب الشيخ محمد الغزالى زى جدد حياتك و الجانب العاطفى من الإسلام و عقيدة المسلم و غيره و من ناحية تالتة كتب الدكتور عبد الكريم بكار خاصة تكوين المفكر و إلى أبنائى و بناتى 50 شمعة لإنارة دروبكم و بعتقد إن فيه كتب تانية كمان بس مش على بالى دلوقتى

السؤال: اومال انا انت بيغلط فيا ليا الجواب: آخر 3 كلمات مافهمتهمش أصلا

السؤال: روح ذاكر الجواب: دا اللى هو أنا

السؤال: ايه آآآخر حـــآآآآجه ضحكتك الجواب: تقريبا كده والدتى قالت لأخويا الصغير دخل الطبق و الصينية ف الحوض و هو اللى كان معاه كوباية مش طبق ده كان من دقايق يعنى الضحكة ببلاش

السؤال: سوال سياسي ما هو انتمائك الحالي ؟ الجواب: لا تعليق بس ماتعتبرش ده هروب من الإجابة و إنما الأنسب إنى ما أتكلمش ف الموضوع ده حاليا

السؤال: سوال شخصي ورخم شويه انت بتلبس نضاره صح نظرك ناقص كام الجواب: و لا رخم و لا حاجة أنا مش عارف ليه توترت قبل ما أقرأ السؤال و ارتحت لما شفته عندى نص درجة ف اليمين و درجة ف الشمال و بدأت ألبس النضارة و أنا ف أولى ثانوى و غيرتها مرة واحدة فى الأول كانت ربع درجة ف اليمين و نص ف الشمال بس و لما مش بلبس النضارة بشوف كويس بس بيجيلى صدااااااع شديد لدرجة الألم

السؤال: ماذا يمثل الحب لك ؟ الجواب: حاجات كتير على حسب مكانه و طبيعته بيكون معناه بالنسبة لى

السؤال: إيه الحاجات اللي نفسك تغيرها فيك ؟ الجواب: هى مش هتخطر ببالى كلها دلوقتى بس منها التالى عاوز أتعلم ازاى أوجز الكلام فى الوقت المناسب التركيز و دى أهم حاجة عاوز اظبطها تانى الفترة الجاية إن شاء الله عاوز أظبط نومى تانى عاوز أكون مبتسم للناس أكتر بقالى فترة مهمل نفسى بشكل وحش فعاوز أختلى بنفسى من وقت للتانى كده شكرا على السؤال الجميل

السؤال: ربنا يبارك لك يا رب ويعينك انا قلت أسلم عليك قبل ما انام هاكلمك تانى ان شاء الله الجواب: إن شاء الله تسلم تصبح على خير مما أمسيت عليه

السؤال: هههههههههههههههههههه كنت عارف انك هتعرفنى من النقطة دى المهم عملت ايه وناوى على كلية ايه ان شاء الله الجواب: حاسبات و معلومات إن شاء الله

السؤال: عارفنى ولا مش عارفنى ؟؟؟؟ الجواب: وحى القلم

السؤال: واحشني احراجك ليا يا عمر 3 احبك في الله الجواب: أحبك الذى أحببتنى فيه

السؤال: السؤال يا أخي بتاع الوضع ف مصر الجواب: حبيبى عملت حفظ للرابط عشان أقرؤه فى وقت تانى و أنا مركز أكتر بس عجبتنى أوى آخر جملة من ناحية تانية السؤال مفتوح تجاوبه حسب ماتفهمه مافيهوش طريقة غلط لفهمه من ناحية تالتة واحشنى صفاؤك

السؤال: جاوبت سؤالك صح ولا فهمت غلط الجواب: أنهى سؤال

السؤال: عندك آمل ؟ ليه الجواب: آه عندى أصلى بحب أجمع بين حاجتين أولا الإيمان بالله عز و جل ثانيا تقبل الحقائق الواقعية قناعاتى الإيمانية إن اليأس معصية و حسن ظنى بالله إن الحال هيتعدل إن شاء الله بس على غير المتوقع منى ماعنديش أمل قريب المدى و إن كانت على الله يسيرة لكن عندى أمل بعيد المدى أما عن حياتى الشخصية فعندى شبه يقين و الحمد لله ربنا يثبتنى

السؤال: ايه شعورك وانت داخل الكليه لاول مره ف حياتك كطالب الجواب: بأمانة هى مش مسألة الكلية عندى بقدر ماهى مسألة إن حياتى داخلة على مرحلة أكثر جدية و إنى ممكن لو وُفقت لإحسان استغلالها ممكن يتم تحقق حاجات كتير أوى و لو ضيعتها أبقى ضيعت كنز

السؤال: ما تبقي تكتبه بخط كبير بعد كدا بالله عليك اصل بكره الماوس بايظه ومش شغاله فا يعني هحاول اقرأه كدا ان شاء الله الجواب: خديه كوبى و بيست ع ملف وورد و ماتتعبيش نفسك مارضيتش أكبر الخط اوى عشان المقال كبير المرة دى و ماكنتش عاوز أخلى اللى يبص له يتخض

السؤال: مر بجد المقال بتاعك خطه صغير اوى مش عرفه اقرأه ؟؟؟ هوا انا بكبر الخط منين الجواب: كنترول و حركى البكرة بتاعة الماوس ده يغير حجم الصحفة بشكل عام أو ببساطة خديه كوبى ع ملف وورد و كبرى الخط براحتك أو غيرى النضارة ههههههه

السؤال: انا دلوقتي اقدر اقول عن نفسي اني بقيت الجواب: طالب أنهى الثانوية العامة

السؤال: فاكر يوم الحريقه اللي جنب الفندق الجواب: اه السؤال ده إما بيسأله عبد الله أو إسلام

السؤال: لو جالك فرصه تغيد تدريب اول حاجههاتفكر فيها ايه الجواب: فيه خطأ كتابى فرصة ايه ؟؟؟

السؤال: لو امامك دكتور ابارهيم الفقي وافلاطون وارشميدس زارسطو ونيوتن وعباس بن فرناس ومامتك ناديتلك هاتزعل علب ترك من الجواب: هههههههههه حلو الخيال ف السؤال ده أنا ممكن آخدهم معايا و أنا رايح لوالدتى أساسا بس بالذات عباس بن فرناس لأن ممكن أعرف منه حاجات كتير مش بس عن حياته العلمية و فكره و لكن كمان عن طبيعة وضع الأمة الإسلامية فى زمنه

السؤال: كيفية الحصول على شرح الخماسية الجواب: هههههههه للأمانة خلينى أقول إن دول دلوقتى أكبر و أهم 5 قيم فى حياتى و اللى بشتق منهم المبادىء اللى أمشى عليها أما عن شرحهم فالأمر سهل اسألنى نفس السؤال ده بكرة إن شاء الله تانى أكون فايق شوية بس و أشرحهم إن شاء الله

السؤال: وصفة نجاحك بالدراسة ؟ ْ الجواب: كان عندى 5 قيم بس مش هشرحهم عشان شرحهم يطول مع إنه مهم بس مش قادر أشرح بصراحة 1 الإيمان و الإخلاص 2 إحسان التوكل 3 التوازن و إدارة الأولويات 4 الاستمتاع 5 التركيز بس الوصفة بتاعتى هتختلف طبعا عن وصفة غيرى

السؤال: اشْهَدُ أن لا إلاَّ و أشْهَـدُ أن مُـحَـمَّــدْ رَسُــولُ ا ابعتها لكل اللى انت عملهم وشوف كام واحد هيذكر الله بسببك الجواب: أشهد أن لا إله إلا الله و أن محمد عبده و رسوله

السؤال: ان شاااااااء الله ربنا يوفقك ان شاء الله فيها الجواب: يااااااااااا رب

السؤال: تفتكر الي اي مدي ممكن ان تتقبل الشخص الذي يقبل ان تكون حياتع نسخة من شخصيى اخري الجواب: هى مش مسألة إنى أتقبله مسألة إنه هو يتقبل ذاته أما أنا فمش شايف نفسى فى مكان أحكم منه على الناس بجد